Diari Oficial de la Generalitat Valenciana


Sumari del DOGV 7192, del 15-01-2014 (2014/151)

Notificació del laude emés per la Junta Arbitral de Transports de València. Expedient número V-363/2013.
--------------------------------------------------------------------------------------------------------

### Dades del document

Número de DOGV
:   7192

Data del DOGV
:   15-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/151


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-363/2013. [2014/151]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Rayaval, SL, que s'ha dictat laude en l'expedient de referència i al no haver-se pogut notificar per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente. Jaime Agramunt Font de Mora, que justifica la seua absència. Secretària-vocal: Amparo Peris Catalá. Parts. Reclamant: Abant Servicios Logísticos, SL, representada per José Antonio Arellano Latorre. Reclamat: Rayaval, SL, que no compareix a l'acte de vista i ha sigut citada a través del DOCV.  
València, 30 d'octubre de 2013, a les 11.35 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-363/2012 i es procedix a la celebració de la vista oral respecte de la reclamació següent: impagament de ports. Incompareixença del demandat. Citació a través del DOCV.  
Iniciada la vista oral pel president es procedix a comprovar la identitat de la part compareixent i la qualitat amb què intervé.   
S'informa que davant de la reiterada impossibilitat de citació i notificació realitzada a través de Correus, s'ha procedit a la seua publicació en el Diari Oficial de la Comunitat Valenciana núm. 7126, de 07.10.2013, per ser València l'últim domicili conegut.  
Concedida la paraula a la reclamant deixa basada la seua demanda en els següents antecedents de fet.  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports tal com queden especificats en els textos de les factures adjuntes a la demanda. A continuació es van presentar al cobrament les factures núm. A 128, de 30.04.2012, per import de 519,20 euros. Per al pagament d'esta factura es va entregar un pagaré amb venciment el 10.09.2012 pel mateix import. Este pagaré va resultar tornat al seu venciment, produint uns gastos de 19,24 euros. Realitzat un altre dels transports contractats es va emetre la factura A 167, de 31.05.2012, per import de 519,20 euros. Com en el cas anterior es va entregar per al seu abonament un pagaré amb venciment el 25.09.2012 pel mateix import. Igualment el pagaré va ser tornat, ocasionant uns gastos de 29,66 euros. Amb motiu d'un tercer port es va emetre la factura núm. A 215 de 30.06.2012 per import de 519,20 euros. Per a la seua liquidació es va entregar un pagaré amb venciment el 25.10.2012, que va ser tornat al seu venciment, ocasionant uns gastos de 19,14 euros. Finalment al juliol de 2012, es va realitzar un altre transport que va donar lloc a la factura núm. A 253, de 31.07.2012, per import de 566,40 euros.  
L'import de les factures impagades ascendix a la quantitat de 2.124,00 euros al qual cal sumar els gastos ocasionats per la devolució dels pagarés negociats, que són 68,04 euros, per la qual cosa el deute total per estos conceptes ascendix a 2.192,04 euros.   
Es reclamen els interessos de demora, d'acord amb el que establix la Llei 3/2004 de Morositat i que s'han calculat fins a la data de la presentació de la demanda en 55,46 euros.  
Com a gastos d'advocat per la reclamació contenciosa del deute assenyalada anteriorment se sol·licita la quantitat de 363,00 euros.  
Realitzades diverses gestions de cobrament sense aconseguir-ho és per això que s'interposa la present demanda. Acaba sol·licitant que amb el reconeixement previ del seu dret es condemne a la reclamada al pagament de la quantitat total de 2.610,46 euros.  
S'apliquen els següents fonaments jurídics  
1. La competència territorial de la Junta, de la qual res s'al·lega, ve determinada en els articles 6 i 7.2 del Reglament de la LOTT (RD 1211/1990).   
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
  
3. Atesa l'absència del vocal representant d'Empreses Carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
  
4. De les manifestacions realitzades en vista es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, la qual cosa determina el dret al seu cobrament per part de la reclamant. En este mateix sentit han de ser reconeguts els gastos ocasionats per la devolució dels pagarés negociats.  
Reconeguda la demora en el pagament del deute reclamat, ha de ser igualment reconegut el dret al cobrament dels interessos meritats d'acord amb allò que s'ha manifestat, sumant-se la quantitat meritada fins al moment assenyalat i havent de realitzar-se el còmput total en la fase d'execució de la demanda.  
Ha de desestimar-se el gasto corresponent als honoraris de lletrat, per no ser la seua assistència preceptiva en el procediment, per la qual cosa la quantitat total estimada és de 2.247,46 euros.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar parcialment per raó de la quantia la demanda interposada per Abant Servicios Logísticos, SL, representada per José Antonio Arellano Latorre contra Rayaval, SL, per haver quedat acreditat que es van realitzar els transports demandats, la qual cosa dóna un dret de cobrament a la reclamant.  
Per tot això Rayaval, SL, haurà d'abonar a Abant Servicios Logísticos, SL, la quantitat de dos mil dos-cents quaranta-set euros amb quaranta-sis cèntims (2.247,46 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'Esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València conforme establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 13 de desembre de 2013.- El president de la Junta Arbitral de Transports de València: Ramón Escrig Moreno.